Et stort fragtskib lagde til kaj med en helt speciel last fra det urolige land. - Ombord var hærens pansrede mandskabsvogne, beboelsescontainere og alt andet materiel fra den danske lejr i Irak, siger kommandørkaptajn Peter Hesselballe fra Søværnets Operative Kommando. Fragtskibet, der hedder Tor Anglia, ankom til Aalborg efter 23 dages sejlads. Det danske grej ventes ude af skibet i løbet af eftermiddagen. Derefter sejler skibet videre til Holland, som også har noget militærudstyr med ombord. Danmark er nu kun repræsenteret i Irak af flyvevåbnet.

Referat:
Symbolet på, at Danmark har trukket sig ud af Irak, ankom i morges til Aalborg Havn. Det oplyser P4 Nordjylland.